Bejaarde van Delareyville verkragŉ Bejaarde vrou van Delareyville in Noordwes is glo Woensdagaand verkrag nadat sy by ŉ plaaslike kroeg gekuier het. Kapt. Amanda Funani, ŉ polisiewoordvoerder, het Vrydag gesê die 86-jarige vrou is Woensdagaand na ŉ plaaslike kroeg en het nooit teruggekeer huis toe nie. “Haar kinders het bekommerd geraak en na haar gesoek, maar kon haar nie opspoor nie,” het Funani gesê. Twee mans het haar die volgende dag kaal in ŉ veld gevind waar sy geslaap het. Die mans het haar na haar huis vergesel. Sy was glo dronk toe die mans haar gevind het. “Die vrou het haar kinders vertel dat sy deur ŉ onbekende man verkrag is,” het Funani bygevoeg. Die polisie ondersoek die voorval.